**Javna objava za prosto delovno mesto Strokovni sodelavec, šifra delovnega mesta G027031**

Javni zavod Center Rog razpisuje eno prosto delovno mesto za delovno mesto Strokovni sodelavec, šifra delovnega mesta G027031, v Programsko-poslovnem oddelku**.**

Število prostih delovnih mest: **1**

**Opis del in nalog:**

* vsebinska koordinacija in implementacija dejavnosti na področju izobraževalnega, proizvodnega, rezidenčnega, razstavnega in prireditvenega programa;
* organizacijska podpora dejavnostih javnega zavoda in programskih partnerjev;
* samostojno producentsko delo in vodenje projektov;
* pomoč pri kuriranju razstav;
* izvedba logistične koordinacije dogodkov;
* sodelovanje pri razvoju letnega programa in pri pripravi letnih poročil;
* sodelovanje pri razvoju in implementaciji novih projektov, s poudarkom na evropskih razpisih;
* tehnična priprava pozivov, razpisov, natečajev;
* skrb za arhiviranje dokumentacije;
* komunikacija z uporabniki;
* administrativno delo in poročanje;
* opravljanje drugih del po navodilu direktorja, programskega vodje in vodje projektov.

Raven zahtevane izobrazbe in smer: **specializacija po visokošolski izobrazbi (prejšnja) ali visokošolska univerzitetna izobrazba (prejšnja) ali magistrska izobrazba (2. stopnja) družboslovne, ekonomske ali druge ustrezne smeri.**

Trajanje zaposlitve: **Nedoločen čas.**

Kraj opravljanja dela: **Sedež javnega zavoda, po potrebi druga prizorišča v Sloveniji in tujini v okviru delovnih nalog.**

Delovni čas, v katerem se opravlja delo: **polni delovni čas, enoizmensko delo, pogosto delo v manj ugodnem delovnem času.**

Zahtevane delovne izkušnje: **najmanj 2 leti na enakem ali sorodnem delovnem mestu.**

Poskusno delo: **6 mesecev.**

Zahtevano znanje jezikov: **Brezhibno pisno in ustno izražanje v slovenščini, znanje angleškega jezika na višji ravni.**

Druga posebna znanja, druge zmožnosti/kompetence:

* **dobro poznavanje dela z računalnikom (MS Office);**
* **organizacijske sposobnosti in sposobnost timskega dela, kreativnost, komunikativnost, proaktivni odnos do dela;**
* **odgovornost za zakonitost dela;**
* **poznavanje delovanja zavoda;\***
* **vozniški izpit B kategorije.**

Zadnji rok za prijavo kandidatk\_ov: 25. 11. 2022**.** Nepravočasne in nepopolne prijave ne bodo upoštevane. **Samo prijave, ki vsebujejo vse spodaj naštete elemente in dokazila, bodo obravnavane kot popolne.**

Način prijave kandidatk\_ov:

**Kandidatke\_i naj pošljejo pisno vlogo v elektronski obliki z naslednjimi obveznimi sestavnimi deli:**

* **življenjepisom v slovenskem jeziku (največ 2 A4 strani),**
* **motivacijskim pismom za prijavo na delovno mesto (največ 2 A4 strani) in**
* **potrdilom (skenirano kopijo) o pridobljeni izobrazbi**

 **na e-naslov** **jobs@center-rog.si****.**

Dodatne informacije o objavi prostega delovnega mesta je mogoče dobiti vsak delovni dan med 10.00 in 12.00. uro na telefonski številki 01/2516301 ali preko elektronske pošte: nina.skrt@center-rog.si.

O izbiri bodo kandidatke\_i obveščeni v zakonsko določenem roku.

Predviden začetek dela: **po dogovoru oz. najkasneje 03. 01. 2023**

\* področja in način našega delovanja so opredeljeni v predstavitvenem [katalogu Centra Rog](https://www.roglab.si/assets/Uploads/dokumenti/CenterRog-katalog-2021-SLO-web-2.pdf) ter na www.center-rog.si.